กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ พ.ศ. 2563
ประกาศวันที่ 2020-09-15

content: กฎกระทรวง กำหนดชนิดและลักษณะของแสตมป์สรรพสามิต และเครื่องหมายแสดงการเสียภาษีของทางราชการ พ.ศ. ๒๕๖๓
content: อาศัยอำนาจตามความในมาตรา ๕ วรรคหนึ่ง และมาตรา ๖๖ แห่ง พระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ พ.ศ. ๒๕๖๐ (๒) กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ (ฉบับที่ ๒) พ.ศ. ๒๕๖๒ (๓)
sectionNo: 2
content: กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ (ฉบับที่ ๓) พ.ศ. ๒๕๖๒
sectionNo: 3
content: ข้อ ๓ ให้แสตมป์สรรพสามิตมี ๓ ชนิด ดังต่อไปนี้ (๑) แสตมป์เครื่องดื่ม (๒) แสตมป์สุรา (๓) แสตมป์ยาสูบ ลักษณะของแสตมป์สรรพสามิตตามวรรคหนึ่ง ให้เป็นไปตามที่กำหนดไว้ในหมวด ๑ แสตมป์เครื่องดื่ม หมวด ๒ แสตมป์สุรา และหมวด ๓ แสตมป์ยาสูบ
sectionNo: 1
content: หมวด ๑ แสตมป์เครื่องดื่ม
sectionNo: 4
content: ข้อ ๔ แสตมป์เครื่องดื่มมี ๒ ชนิด คือ (๑) แสตมป์เครื่องดื่มสำหรับเครื่องดื่มที่ผลิตในราชอาณาจักร (๒) แสตมป์เครื่องดื่มสำหรับเครื่องดื่มที่นำเข้ามาในราชอาณาจักร
sectionNo: 5
content: ข้อ ๕ แสตมป์เครื่องดื่มสำหรับเครื่องดื่มที่ผลิตในราชอาณาจักร ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน พื้นผิวด้านหน้ามีลักษณะกึ่งมันวาว เป็นรูปวงกลมขนาดเส้นผ่านศูนย์กลาง ๑.๙ เซนติเมตร น้ำหนักรวมของดวงแสตมป์ไม่เกิน ๑๕๐ กรัม ต่อตารางเมตร มีแถบวงกลมสีน้ำเงินเข้มอยู่รอบนอก
sectionNo: 5
content: ตรงกลางมีตราสัญลักษณ์กรมสรรพสามิตสีส้ม พื้นหลังตราสัญลักษณ์เป็นแถบรัศมีสีส้มเข้มและสีส้มอ่อนสลับกัน ด้านล่างตราสัญลักษณ์มีข้อความ “EXCISE DEPARTMENT” สีส้มบนพื้นสีขาว ระหว่างตราสัญลักษณ์และตัวอักษรมีแถบสีเขียวเข้มอยู่ทั้งสองด้าน
sectionNo: 5
content: ด้านบนตราสัญลักษณ์ถัดจากแถบวงกลมสีน้ำเงินเข้มลงมาเป็นแถบกึ่งวงกลมสีเขียว ด้านซ้ายจรดตัวอักษร “E” และด้านขวาจรดตัวอักษร “T” โดยแถบกึ่งวงกลมสีเขียวนี้เมื่อมองด้านหน้าจะเห็นเป็นสีเขียว
sectionNo: 6
content: ข้อ ๖ แสตมป์เครื่องดื่มสำหรับเครื่องดื่มที่นำเข้ามาในราชอาณาจักร ทำด้วยกระดาษสีขาว หรือกระดาษสีขาวและมีกระดาษแผ่นหลังเป็นแบบกลาสซีน พื้นผิวด้านหน้ามีลักษณะกึ่งมันวาว เป็นรูปวงกลมขนาดเส้นผ่านศูนย์กลาง ๑.๙ เซนติเมตร น้ำหนักรวมของดวงแสตมป์ไม่เกิน ๑๕๐ กรัม ต่อตารางเมตร มีแถบวงกลมสีแดงเข้มอยู่รอบนอก
sectionNo: 6
content: ถัดจากแถบวงกลมสีแดงเข้มลงมาเป็นแถบวงกลม สีน้ำเงินเข้ม ตรงกลางมีตราสัญลักษณ์กรมสรรพสามิตสีส้ม พื้นหลังตราสัญลักษณ์เป็นแถบรัศมีสีส้มเข้ม และสีส้มอ่อนสลับกัน ด้านล่างตราสัญลักษณ์มีข้อความ “EXCISE DEPARTMENT” สีส้มบนพื้นสีขาว ระหว่างตราสัญลักษณ์และตัวอักษรมีแถบสีเขียวเข้มอยู่ทั้งสองด้าน
sectionNo: 6
content: ด้านบนตราสัญลักษณ์ถัดจากแถบ วงกลมสีน้ำเงินเข้มลงมาเป็นแถบกึ่งวงกลมสีเขียว ด้านซ้ายจรดตัวอักษร “E” และด้านขวาจรดตัวอักษร “T” โดยแถบกึ่งวงกลมสีเขียวนี้เมื่อมองด้านหน้าจะเห็นเป็นสีเขียว
sectionNo: 2
content: หมวด ๒ แสตมป์สุรา
sectionNo: 7
content: ข้อ ๗ แสตมป์สุรามี ๓ ชนิด คือ (๑) แสตมป์สุราสำหรับสุราที่ผลิตในราชอาณาจักร (๒) แสตมป์สุราสำหรับสุราที่นำเข้ามาในราชอาณาจักร (๓) แสตมป์สุราสำหรับสุราที่ผลิตในราชอาณาจักรหรือนำเข้ามาในราชอาณาจักร
sectionNo: 7
content: ซึ่งมีการแสดงและขายในคลังสินค้าทัณฑ์บนที่ตั้งอยู่ในสนามบินที่เป็นด่านศุลกากรเพื่อจำหน่ายให้แก่ผู้ที่เดินทางเข้ามาในราชอาณาจักร
sectionNo: 8
content: ข้อ ๘ แสตมป์สุราสำหรับสุราที่ผลิตในราชอาณาจักรให้มีลักษณะ ดังต่อไปนี้ (๑) แสตมป์สุราสำหรับสุรากลั่นชนิดสุราขาว ทำด้วยกระดาษสีขาวหรือกระดาษสีขาว และมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๑.๕ x ๑๒.๕ เซนติเมตร
sectionNo: 8
content: พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีเขียวเข้มและสีเขียวอ่อน และมีข้อความ “EXCISE DEPARTMENT” พิมพ์ด้วยหมึกสีเขียวกระจายอยู่ทั่วบริเวณดวงแสตมป์ ด้านซ้ายและด้านขวาของดวงแสตมป์มีข้อความ “EXCISE DEPARTMENT” ซึ่งประกอบกันเป็นคำว่า “กรมสรรพสามิต” สีเขียว
sectionNo: 8
content: ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูน สีแดงและสีส้ม และทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีแดง ทางชายด้านบนของลายไทยด้านซ้ายมีข้อความ “กรมสรรพสามิต” และด้านขวามีข้อความ “กระทรวงการคลัง” ทางชายด้านล่างของลายไทยด้านซ้ายมีข้อความ “กระทรวงการคลัง”
sectionNo: 8
content: และด้านขวามีข้อความ “กรมสรรพสามิต” พิมพ์ด้วยหมึกสีแดง ด้านขวาของดวงแสตมป์มีข้อความ “กรมสรรพสามิต” พิมพ์ด้วยหมึกสีเขียว ทางชายด้านล่างขวามีตัวเลขและอักษรแจ้งจำนวนดีกรี และขนาดภาชนะบรรจุสุราพิมพ์ด้วยหมึกสีดำ ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีข้อความ “กรมสรรพสามิต”
sectionNo: 8
content: ขนาดความสูง ๐.๒๕ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้าย มีอักษรและตัวเลขจำนวนสิบสามหลักพิมพ์ด้วยหมึกสีดำ (๒) แสตมป์สุราสำหรับสุราแช่และสุรากลั่นที่ผลิตในชุมชน ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน
sectionNo: 8
content: เป็นรูปสี่เหลี่ยมผืนผ้าขนาด ๑.๕ x ๑๒.๕ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำตาลเข้มและสีน้ำตาลอ่อน และมีข้อความ “EXCISE DEPARTMENT” พิมพ์ด้วยหมึกสีน้ำตาลกระจายอยู่ทั่วบริเวณดวงแสตมป์ ด้านซ้ายและด้านขวาของดวงแสตมป์มีข้อความ “EXCISE DEPARTMENT” ซึ่งประกอบกันเป็นคำว่า
sectionNo: 8
content: “กรมสรรพสามิต” สีน้ำตาล ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีม่วงเข้มและสีม่วงอ่อน และทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีม่วง ทางชายด้านบนของลายไทยด้านซ้ายมีข้อความ “กรมสรรพสามิต” และด้านขวามีข้อความ “กระทรวงการคลัง”
sectionNo: 8
content: ทางชายด้านล่างของลายไทยด้านซ้ายมีข้อความ “กระทรวงการคลัง” และด้านขวามีข้อความ “กรมสรรพสามิต” พิมพ์ด้วยหมึกสีม่วง ด้านขวาของดวงแสตมป์มีข้อความ “กรมสรรพสามิต” พิมพ์ด้วยหมึกสีน้ำตาล ทางชายด้านล่างขวามีตัวเลขและอักษรแจ้งจำนวนดีกรีและขนาดภาชนะบรรจุสุราพิมพ์ด้วยหมึกสีดำ
sectionNo: 8
content: ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีข้อความ “กรมสรรพสามิต” ขนาดความสูง ๐.๒๕ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำ (๓)
sectionNo: 8
content: แสตมป์สุราสำหรับสุราชนิดอื่นที่ผลิตในราชอาณาจักรนอกจาก (๑) และ (๒) ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๑.๕ x ๑๒.๕ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำเงินและสีฟ้า และมีข้อความ “EXCISE DEPARTMENT”
sectionNo: 8
content: พิมพ์ด้วยหมึกสีน้ำเงินกระจายอยู่ทั่วบริเวณดวงแสตมป์ ด้านซ้ายและด้านขวาของดวงแสตมป์มีข้อความ “EXCISE DEPARTMENT” ซึ่งประกอบกันเป็นคำว่า “กรมสรรพสามิต” สีน้ำเงิน ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีแดง
sectionNo: 8
content: และทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีแดง ทางชายด้านบนของลายไทยด้านซ้ายมีข้อความ “กรมสรรพสามิต” และด้านขวามีข้อความ “กระทรวงการคลัง” ทางชายด้านล่างของลายไทยด้านซ้ายมีข้อความ “กระทรวงการคลัง” และด้านขวามีข้อความ “กรมสรรพสามิต” พิมพ์ด้วยหมึกสีแดง
sectionNo: 8
content: ด้านขวาของดวงแสตมป์มีข้อความ “กรมสรรพสามิต” พิมพ์ด้วยหมึกสีน้ำเงิน ทางชายด้านล่างขวามีตัวเลขและอักษรแจ้งจำนวนดีกรี และขนาดภาชนะบรรจุสุราพิมพ์ด้วยหมึกสีดำ ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีข้อความ “กรมสรรพสามิต” ขนาดความสูง ๐.๒๕ เซนติเมตร พิมพ์ด้วยหมึก
sectionNo: 8
content: ชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้าย มีอักษรและตัวเลขจำนวนสิบสามหลักพิมพ์ด้วยหมึกสีดำ
sectionNo: 9
content: ข้อ ๙ แสตมป์สุราสำหรับสุราที่นำเข้ามาในราชอาณาจักร ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๑.๕ x ๑๒.๕ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีแดงและสีส้ม และมีข้อความ “EXCISE DEPARTMENT”
sectionNo: 9
content: พิมพ์ด้วยหมึกสีแดงกระจายอยู่ทั่วบริเวณดวงแสตมป์ ด้านซ้ายและด้านขวาของดวงแสตมป์มีข้อความ “EXCISE DEPARTMENT” ซึ่งประกอบกัน เป็นคำว่า “กรมสรรพสามิต” สีแดง ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีน้ำเงิน และทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูน
sectionNo: 9
content: สีน้ำเงิน ทางชายด้านบนของลายไทยด้านซ้ายมีข้อความ “กรมสรรพสามิต” และด้านขวามีข้อความ “กระทรวงการคลัง” ทางชายด้านล่างของลายไทยด้านซ้ายมีข้อความ “กระทรวงการคลัง” และด้านขวามีข้อความ “กรมสรรพสามิต” พิมพ์ด้วยหมึกสีน้ำเงิน ด้านขวาของดวงแสตมป์มีข้อความ “กรมสรรพสามิต” พิมพ์ด้วยหมึกสีแดง
sectionNo: 9
content: ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีข้อความ “กรมสรรพสามิต” ขนาดความสูง ๐.๒๕ เซนติเมตร พิมพ์ด้วยหมึกชนิดพิเศษ ที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้ายมีอักษร และตัวเลขจำนวนสิบสามหลักพิมพ์ด้วยหมึกสีดำ
sectionNo: 10
content: ข้อ ๑๐ แสตมป์สุราสำหรับสุราที่ผลิตในราชอาณาจักรหรือนำเข้ามาในราชอาณาจักร ซึ่งมีการแสดงและขายในคลังสินค้าทัณฑ์บนที่ตั้งอยู่ในสนามบินที่เป็นด่านศุลกากรเพื่อจำหน่ายให้แก่ผู้ที่เดินทางเข้ามาในราชอาณาจักร ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๒.๕ x
sectionNo: 10
content: ๑๐.๐ เซนติเมตร (ชนิดปรุ) ด้านซ้ายมีรูปนกวายุภักษ์สีน้ำเงิน ตรงกลางกระดาษสีขาวมีแถบบรรจุข้อมูลรหัสแท่งซึ่งมีข้อมูลเกี่ยวกับชื่อสุรา ชนิด หรือประเภทของสุรา และชื่อคลังสินค้าทัณฑ์บนที่จำหน่ายสุราปิดอยู่บนแสตมป์สุรา
sectionNo: 3
content: หมวด ๓ แสตมป์ยาสูบ
sectionNo: 11
content: ข้อ ๑๑ แสตมป์ยาสูบมี ๓ ชนิด คือ (๑) แสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักร (๒) แสตมป์ยาสูบสำหรับยาสูบชนิดอื่นที่ผลิตในราชอาณาจักร นอกจากบุหรี่ซิกาแรต (๓) แสตมป์ยาสูบสำหรับยาสูบที่นำเข้ามาในราชอาณาจักร
sectionNo: 12
content: ข้อ ๑๒ แสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักร ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบ กลาสซีน เป็นรูปสี่เหลี่ยมผืนผ้าขนาด ๒.๐ x ๔.๒ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำเงินและสีฟ้า กรอบโดยรอบดวงแสตมป์มีข้อความ “EXCISE
sectionNo: 12
content: DEPARTMENT” พิมพ์ด้วยหมึกสีน้ำเงิน ตรงกลางดวงแสตมป์มีภาพรหัสคิวอาร์พิมพ์ด้วยหมึกสีดำ ด้านซ้ายมีตราสัญลักษณ์กรมสรรพสามิตพิมพ์ด้วยหมึกเส้นนูนสีแดง ด้านขวาเป็นรูปวงกลม มีรูปนกวายุภักษ์อยู่กลาง ในวงกลมด้านบนมีข้อความ “กระทรวงการคลัง ประเทศไทย” ด้านล่างมีข้อความ “กรมสรรพสามิต” พิมพ์ด้วยหมึกเส้นนูนสีแดง
sectionNo: 12
content: ด้านบนของดวงแสตมป์มีข้อความ “กรมสรรพสามิต” ขนาดความสูง ๐.๓ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำ
sectionNo: 13
content: ข้อ ๑๓ แสตมป์ยาสูบสำหรับยาสูบชนิดอื่นที่ผลิตในราชอาณาจักร นอกจากบุหรี่ซิกาแรตให้มีลักษณะ ดังต่อไปนี้ (๑) แสตมป์ยาสูบสำหรับยาสูบที่มีขนาดบรรจุต่ำกว่า ๒๐ กรัม ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๑.๕ x ๗.๒ เซนติเมตร
sectionNo: 13
content: มีเส้นเป็นกรอบสี่เหลี่ยมโดยรอบ พื้นภายในพิมพ์เส้นลายน้ำ ภายในกรอบสี่เหลี่ยม มีลายตาข่ายด้านบนและด้านล่าง ตรงกลางดวงแสตมป์เป็นรูปวงกลม มีรูปนกวายุภักษ์อยู่กลาง ในวงกลมด้านบนมีข้อความ “กระทรวงการคลัง ประเทศไทย” ด้านล่างมีข้อความ “กรมสรรพสามิต” ด้านซ้ายและด้านขวาของวงกลมมีเส้นลายประดิษฐ์
sectionNo: 13
content: พิมพ์ด้วยหมึกสีส้ม ทางชายด้านซ้ายของ ดวงแสตมป์มีข้อความ “แสตมป์ยาสูบ” ทางชายด้านขวาของดวงแสตมป์มีข้อความ “ในประเทศ” ลวดลาย รูป และอักษรพิมพ์ด้วยหมึกสีส้ม (๒) แสตมป์ยาสูบสำหรับยาสูบที่มีขนาดบรรจุตั้งแต่ ๒๐ กรัมขึ้นไป ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน
sectionNo: 13
content: เป็นรูปสี่เหลี่ยมผืนผ้าขนาด ๑.๕ x ๗.๒ เซนติเมตร มีเส้นเป็นกรอบสี่เหลี่ยมโดยรอบ พื้นภายในพิมพ์เส้นลายน้ำ ภายในกรอบสี่เหลี่ยมมีลายตาข่ายด้านบนและด้านล่าง ตรงกลางดวงแสตมป์เป็นรูปวงกลม มีรูปนกวายุภักษ์อยู่กลางในวงกลมด้านบนมีข้อความ “กระทรวงการคลัง ประเทศไทย” ด้านล่างมีข้อความ “กรมสรรพสามิต”
sectionNo: 13
content: ด้านซ้ายและด้านขวาของวงกลมมีเส้นลายประดิษฐ์ พิมพ์ด้วยหมึกสีฟ้า ทางชายด้านซ้ายของดวงแสตมป์มีข้อความ “แสตมป์ยาสูบ” ทางชายด้านขวาของดวงแสตมป์มีข้อความ “ในประเทศ” ลวดลาย รูป และอักษรพิมพ์ด้วยหมึกสีฟ้า
sectionNo: 14
content: ข้อ ๑๔ แสตมป์ยาสูบสำหรับยาสูบที่นำเข้ามาในราชอาณาจักร ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๒.๐ x ๔.๒ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีแดงและสีส้ม กรอบโดยรอบดวงแสตมป์มีข้อความ “EXCISE DEPARTMENT”
sectionNo: 14
content: พิมพ์ด้วยหมึกสีแดง ตรงกลางดวงแสตมป์มีภาพรหัสคิวอาร์พิมพ์ด้วยหมึกสีดำ ด้านซ้ายมีตราสัญลักษณ์กรมสรรพสามิต พิมพ์ด้วยหมึกเส้นนูนสีน้ำเงิน ด้านขวาเป็นรูปวงกลม มีรูปนกวายุภักษ์อยู่กลาง ในวงกลมด้านบนมีข้อความ “กระทรวงการคลัง ประเทศไทย” ด้านล่างมีข้อความ “กรมสรรพสามิต” พิมพ์ด้วยหมึกเส้นนูนสีน้ำเงิน
sectionNo: 14
content: ด้านบนของดวงแสตมป์มีข้อความ “กรมสรรพสามิต” ขนาดความสูง ๐.๓ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต และทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำ
sectionNo: 4
content: หมวด ๔ เครื่องหมายแสดงการเสียภาษีของทางราชการ
sectionNo: 15
content: ข้อ ๑๕ เครื่องหมายแสดงการเสียภาษีของทางราชการสำหรับไพ่ที่ผลิตในราชอาณาจักรหรือนำเข้ามาในราชอาณาจักร ทำด้วยกระดาษสีขาว เป็นรูปสี่เหลี่ยม ผืนผ้าขนาด ๒.๐ x ๗.๐ เซนติเมตร ตามขอบโดยรอบเป็นลายเส้น พื้นภายในขอบสี่เหลี่ยมเป็นลายเกลียวไขว้ต่อเนื่อง พิมพ์ด้วยหมึกสีฟ้า ตรงกลางเครื่องหมายเป็นรูปวงกลม
sectionNo: 15
content: มีรูปนกวายุภักษ์อยู่กลางสีน้ำเงิน ด้านบนมีข้อความ “กระทรวงการคลัง ประเทศไทย” ด้านล่างมีข้อความ “กรมสรรพสามิต” ด้านซ้ายและด้านขวาของวงกลมมีกรอบสี่เหลี่ยมผืนผ้า พิมพ์ด้วยหมึกสีฟ้า และภายในกรอบสี่เหลี่ยมด้านซ้ายมีข้อความ “ไพ่” ด้านขวามีข้อความ “กรมสรรพสามิต” พิมพ์ด้วยหมึกสีน้ำเงิน
sectionNo: 16
content: ข้อ ๑๖ เครื่องหมายแสดงการเสียภาษีของทางราชการสำหรับสุราที่ผลิตในราชอาณาจักรเป็นภาพรหัสสองมิติ ขนาดไม่ต่ำกว่า ๐.๓๕ x ๐.๗๕ เซนติเมตร แต่ไม่เกิน ๐.๔๕ x ๐.๙๐ เซนติเมตร พิมพ์ด้วยหมึกป้องกันการปลอมแปลงสีดำ ทางด้านขวามีอักษร “TH” โดยมีรหัสที่ไม่ซ้ำกัน
content: บทเฉพาะกาล
sectionNo: 17
content: ข้อ ๑๗ ให้ถือว่าแสตมป์เครื่องดื่มตามพระราชบัญญัติภาษีสรรพสามิต พ.ศ. ๒๕๒๗ แสตมป์สุราตามพระราชบัญญัติสุรา พ.ศ. ๒๔๙๓ และแสตมป์ยาสูบตาม พระราชบัญญัติยาสูบ พ.ศ. ๒๕๐๙ ที่กรมสรรพสามิตได้ทำหรือจัดให้มีขึ้นในวันก่อนวันที่กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ
sectionNo: 17
content: พ.ศ. ๒๕๖๐ ใช้บังคับเป็นแสตมป์สรรพสามิตตามพระราชบัญญัติภาษีสรรพสามิต พ.ศ. ๒๕๖๐ และให้ใช้กับเครื่องดื่ม สุรา หรือยาสูบ ตามวิธีการที่กำหนดไว้สำหรับแสตมป์นั้น ๆ แล้วแต่กรณี
sectionNo: 18
content: ข้อ ๑๘ ให้แสตมป์เครื่องดื่มตามพระราชบัญญัติภาษีสรรพสามิต พ.ศ. ๒๕๒๗ แสตมป์สุราตามพระราชบัญญัติสุรา พ.ศ. ๒๔๙๓ และแสตมป์ยาสูบตามพระราชบัญญัติยาสูบ พ.ศ. ๒๕๐๙ ที่มีลักษณะดังต่อไปนี้ ยังคงใช้ได้ต่อไปอีกหนึ่งปีนับแต่วันที่กฎกระทรวงนี้ใช้บังคับโดยเมื่อพ้นกำหนดระยะเวลาดังกล่าวแล้ว ให้ทำลายแสตมป์นั้นเสีย (๑)
sectionNo: 18
content: แสตมป์เครื่องดื่มสำหรับเครื่องดื่มที่ผลิตในราชอาณาจักร ที่มีข้อความ “แสตมป์เครื่องดื่ม” รวมทั้งมีอักษรและเลขระบุชนิดแสตมป์ “พิเศษ - ๐๔ ก” “พิเศษ - ๐๕” หรือ “พิเศษ - ๐๕ ก” แล้วแต่กรณี ปรากฏอยู่บนดวงแสตมป์ (๒) แสตมป์สุราสำหรับสุราปรุงพิเศษที่ผลิตในราชอาณาจักร ที่มีข้อความ “แม่โขง” และ
sectionNo: 18
content: “แสตมป์สุราปรุงพิเศษ” รวมทั้งมีตัวเลขและอักษรแจ้งจำนวนดีกรีและขนาดภาชนะบรรจุสุราปรากฏอยู่บนดวงแสตมป์ (๓) แสตมป์ยาสูบสำหรับยาสูบชนิดบุหรี่ซิกาแรตที่ผลิตในต่างประเทศ ที่มีข้อความ “แสตมป์” และ “ยาสูบ” ปรากฏอยู่บนดวงแสตมป์
sectionNo: 19
content: ข้อ ๑๙ ให้แสตมป์สรรพสามิตตามพระราชบัญญัติภาษีสรรพสามิต พ.ศ. ๒๕๖๐ ที่กรมสรรพสามิตได้ทำหรือจัดให้มีขึ้นในวันก่อนวันที่กฎกระทรวงนี้ใช้บังคับ คงใช้ได้ต่อไปจนกว่าจะหมด
content: ให้ไว้ ณ วันที่ ๑๗ สิงหาคม พ.ศ. ๒๕๖๓ ปรีดี ดาวฉาย รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงชนิดและลักษณะของแสตมป์สรรพสามิตตามที่กำหนดไว้ในกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ พ.ศ. ๒๕๖๐
content: เพื่อให้การบริหารการจัดเก็บภาษีสรรพสามิตโดยการใช้แสตมป์สรรพสามิตเกิดประสิทธิภาพในด้านการตรวจสอบและลดความเสี่ยงในการหลีกเลี่ยงภาษี รวมทั้งเพื่อให้ลักษณะของแสตมป์สรรพสามิตมีความยืดหยุ่นและลดข้อจำกัดของผู้มีหน้าที่เสียภาษีในการนำแสตมป์สรรพสามิตไปใช้เพื่อให้ปรากฏว่าได้เสียภาษีแล้ว
content: จึงจำเป็นต้องออกกฎกระทรวงนี้